ทองพุ่งทำนิวไฮที่ 1,713.2 ดอลล์
สัญญาทองคำตลาดนิวยอร์กปิดพุ่งขึ้นแตะระดับสูงสุดเป็นประวัติการณ์ทะยานขึ้นกว่า 60 ดอลลาร์ ทำนิวไฮที่ 1,713.2 ดอลล์&nbsp; นักลลทุน วิตกเศรษฐกิจสหรัฐถดถอย
9 ส.ค. 2554

สัญญาทองคำตลาดนิวยอร์กปิดพุ่งขึ้นแตะระดับสูงสุดเป็นประวัติการณ์ทะยานขึ้นกว่า 60 ดอลลาร์ ทำนิวไฮที่ 1,713.2 ดอลล์  นักลลทุน วิตกเศรษฐกิจสหรัฐถดถอย
สัญญาทองคำตลาด COMEX (Commodity Exchange) ส่งมอบเดือนธ.ค.พุ่งขึ้น 61.4 ดอลลาร์ หรือ 3.7% ปิดที่ 1,713.2 ดอลลาร์/ออนซ์
สัญญาโลหะเงินส่งมอบเดือนก.ย.พุ่งขึ้น 1.169 ดอลลาร์ หรือ 3% ปิดที่ 39.38 ดอลลาร์/ออนซ์ และสัญญาโลหะทองแดงส่งมอบเดือนก.ย.ดิ่งลง 15.55 เซนต์ ปิดที่ 3.9615 ดอลลาร์/ปอนด์
ส่วนสัญญาพัลลาเดียมส่งมอบเดือนก.ย.ร่วงลง 13.25 ดอลลาร์ ปิดที่ 728.50 ดอลลาร์/ออนซ์ และสัญญาพลาตินัมส่งมอบเดือนต.ค.พุ่งขึ้น 4.50 ดอลลาร์ ปิดที่ 1,723.60 ดอลลาร์/ออนซ์
นักวิเคราะห์ด้านทองคำกล่าวว่า ตลาดทองคำเคลื่อนไหวอย่างเหลือเชื่อ การที่เอสแอนด์พีประกาศลดอันดับความน่าเชื่อถือสหรัฐเป็นแรงขับเคลื่อนที่ทำให้สัญญาทองคำทะยานขึ้นไปแตะระดับสูงสุดเป็นประวัติการณ์  การลดอันดับเครดิตถือเป็นการส่งสัญญาณไปยังนักลงทุนทั่วโลกว่าสหรัฐกำลังตกอยู่ในภาวะไร้เสถียรภาพ และเป็นการเตือนว่าแม้แต่ประเทศที่มีระบบเศรษฐกิจใหญ่ที่สุดในโลกอย่างสหรัฐก็มีความเสี่ยงที่จะเผชิญกับวิกฤตหนี้สินได้
โกลด์แมน แซคส์ ได้ปรับเพิ่มคาดการณ์ราคาทองคำในรายงานครั้งล่าสุด โดยคาดว่าสัญญาทองคำจะพุ่งขึ้นแตะระดับ 1,730 ดอลลาร์/ออนซ์ในระยะเวลา 6 เดือนนี้ เพิ่มขึ้นจากเดิมที่คาดว่าจะอยู่ที่ 1,635 ดอลลาร์/ออนซ์ และคาดว่าสัญญาทองคำจะพุ่งขึ้นไปยืนอยู่ที่ระดับ 1,860 ดอลลาร์/ออนซ์ภายในระยะเวลา 1 ปี เพิ่มขึ้นจากเดิมที่คาดการณ์ไว้ที่ 1,730 ดอลลาร์/ออนซ์
ขณะที่นักวิเคราะห์บางกลุ่มคาดว่า สัญญาทองคำมีโอกาสพุ่งขึ้นแตะระดับ 2,000 ดอลลาร์/ออนซ์ในอีก 2-3 สัปดาห์ข้างหน้านี้